92 
skjulte. Der fandtes ingen gnavede Kogler liggende frit fremme; 
kun ugnavede laa i stor Mængde rundt omkring paa Jorden. Ved 
nøjere Undersøgelse fandtes derimod „Værksteder“ under praktisk 
talt alle Granrisdyngerne. 
29. Juli. Hulvejen ned til Stubbergaard ved Sevel. 
Mange gnavede Hvidgrankogler fandtes. 
29. Juli. Lille G r a n p 1 a n t n i n g Syd for Sevel. 
Gnavede Hvidgrankogler. 
29. juli. Feldborg Plantage. 
Inde i en Grantykning med tykt Mos og Revling fandtes Kamre 
og talrige Musegange under Mosset. I Gangene og Kamrene var 
der betydelige Ophobninger af Hvidgrankogler, Skæl og Frø¬ 
vinger. Der fandtes ganske friskgnavede Kogler med vedliggende 
Skæl, hvis rødgule Farve tog sig smukt ud mod den mørke Muld 
i Kammerets Bund. I nogle Kamre fandtes Museekskrementer. 
Igennem en Bevoksning af Fyr med indblandet Rød- og Hvid¬ 
gran var huggget en bred Gang; de fældede Fyrrer var savede 
til Rundstokke og stablede i Favnebunker, medens de afhuggede 
Kviste laa i Kvas mellem Gavntræet. En Del af Gavntræbunkerne 
var bortkørt, og hvor de havde ligget, fandtes talrige Smaabunker 
af gnavede Fyrrekogler: Skæl og Frøvinger sammen med Kogle¬ 
akser; ogsaa Museekskrementer fandtes her. Disse Smaahobe frem¬ 
bød ganske samme Billede som ellers de gnavede Hvidgrankogler. 
Musene maa øjensynlig have benyttet sig af den enestaaende Lej¬ 
lighed til at tage Koglerne af det fældede Kvas, slæbe dem ind 
under Tømmerbunkerne og afskælle dem der. Næsten samtlige 
Kogler var gnavede helt rundt, i Modsætning til de før omtalte Fyrre- 
kogler, som var gnavede, medens de sad paa Træerne. Der fand¬ 
tes ikke behandlede Kogler under de voksende Træer. I disse tal¬ 
rige Bunker af Fyrrekogler fandtes ialt kun 3 gnavede Hvidgran¬ 
kogler; Musene synes altsaa her at sætte særlig Pris paa Fyrrefrø. 
Et andet Sted i Plantagen var Fyrrekoglerne urørte, og her 
fandtes mange Hobe af Hvidgrankogler behandlede under 
Fyrrekvaset. 
